钦定古今图书集成/明伦汇编/氏族典/第324卷 > 《廖用贤尚友录》 > 应劭
## 钦定古今图书集成/明伦汇编/氏族典/第324卷 > 《廖用贤尚友录》 > 应劭

按《后汉书应奉传》：“奉子劭，字仲远，少笃学，博览多闻。
灵帝时，举孝廉，辟车骑将军何苗掾。中平六年，拜太
山太守。兴平元年，前太尉曹嵩及子德从琅琊入太
山，劭遣兵迎之，未到，而徐州牧陶谦素怨嵩，子操数
击之。乃使轻骑追嵩、德，并杀之于郡界。劭畏操诛，弃
郡奔袁绍。二年，诏为袁绍军谋校尉。时始迁都于许。”
旧章湮没，书记罕存。劭乃缀集所闻，著《汉官礼仪故
事》，凡朝廷制度，百官典式，多劭所立。后卒于邺。